
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Pärna tn 6 aiamaja laiendamiseks ja rekonstrueerimiseks;
3.2. Põhja tn 173 aiamaja rekonstrueerimiseks;
3.3. 26 Juuli tn 13 korterelamu fassaadide osaliseks rekonstrueerimiseks;
3.4. Võidu pr 11 korterelamu fassaadide osaliseks rekonstrueerimiseks (katusekate rekonstrueerimine, sillutisriba ja välistreppide remont, sokli soojustamine, pööningu soojustamine);
3.5. Mõisa tn 12 korterelamu fassaadide osaliseks rekonstrueerimiseks;

3.6. Kangelaste pr 14 korterelamu fassaadide osaliseks rekonstrueerimiseks (soklikorruse rekonstrueerimine läbikäikude kinnimüürimisega);
3.7. Sädeme tn 11 aiamaja püstitamiseks;

3.8. Võidu pr 16 korterelamu fassaadide osaliseks rekonstrueerimiseks (soklikorruse rekonstrueerimine läbikäikude kinnimüürimisega);
3.9. Narva lossipargi heakorrastamiseks mänguväljaku ehitamisega;
3.10. Narva Hermanni linnuse rekonstrueerimiseks (konvendihoone idatiiva osaline rekonstrueerimine: linnusesse jõe poolt idatiiva esimesele korrusele pääsemiseks panduse ja lifti rajamine).
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

